கோடாபய ராஜபக்‌ஷவுக்கு ஆதரவளிக்க ஒன்றுதிரண்டிருக்கும் முன்னால் இராணுவ அதிகாரிகள், புதிய ஆட்சியாளர் பற்றிய ஓர் பிம்பத்தை வியத் மக வேலைத்திட்டத்திற்கு கொடுத்திருக்கின்றனர். இலகுவாக நிர்வகிக்கப்படும் ஒரு சமூகமாக இலங்கையை மாற்றியமைக்கும் ஓர் ஆட்சியாளராகவும், நாடு- தேசம்- மதம் ஆகியவற்றை பாதுகாக்கும் சிங்கள-பெளத்த ஆட்சியாளராகவும் அவரை காட்சிப்படுத்துகின்றனர். உபாலி தேரர் தனது அரசியல் கனவை விளக்கும் போது கூறிய சர்வாதிகாரியின் தன்மை இதுதான்.